**Molėtų rajono savivaldybės taryba**

**SPRENDIMAS**

**DĖL MOLĖTŲ SOCIALINĖS PARAMOS CENTRO TEIKIAMŲ SOCIALINIŲ PASLAUGŲ KAINŲ SUDERINIMO**

2024 m. kovo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, 4 dalimi, 16 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 20, 21 punktais, atsižvelgdama į Molėtų socialinės paramos centro 2024 m. vasario 26 d. raštą Nr. SŽ-219 „Dėl pagalbos namuose paslaugos įkainio padidinimo“, Molėtų socialinės paramos centro 2024 m. kovo 15 d. raštą Nr. SŽ-282 „Dėl socialinių įgūdžių ugdymo, palaikymo ir/ar atkūrimo paslaugos ir socialinės priežiūros šeimoms paslaugos kainos suderinimo“,

Molėtų rajono savivaldybės taryba n u s p r e n d ž i a:

1. Suderinti Molėtų socialinės paramos centro teikiamų socialinių paslaugų kainas:
	1. transporto paslauga važiuojant Molėtų mieste - 5 eurai už 1 paslaugą;
	2. transporto paslauga važiuojant Molėtų rajono ir kitų rajonų ribose – 0,50 euro už kilometrą;
	3. transporto paslauga pristatant/grąžinant techninės pagalbos priemones paslaugų gavėjams Molėtų mieste – 5 eurai;
	4. transporto paslauga pristatant/grąžinant techninės pagalbos priemones paslaugų gavėjams Molėtų rajone – 5 eurai + 0,50 euro už kilometrą;
	5. pagalbos į namus paslauga - 10,70 euro už valandą;
	6. socialinių įgūdžių ugdymo, palaikymo ir (ar) atkūrimo paslauga – 14,50 euro už valandą;
	7. socialinės priežiūros šeimoms paslauga - 11,68 euro už valandą.

1.8. dienos socialinės globos asmens namuose paslauga – 11,78 euro už valandą.

1. Pripažinti netekusiu galios Molėtų rajono savivaldybės tarybos 2021 m. rugsėjo 30 d. sprendimą Nr. B1-213 „Dėl Molėtų socialinės paramos centro teikiamų socialinių paslaugų kainų nustatymo ir suderinimo“.

Savivaldybės meras